AksaraLLM/aksara-bahasa-daerah-v1 huggingface dataset:
Gunung Sibayak inggih punika salah satunggaling gunung ingkang madhep kitha Brastagi ing Sumatra Utara. Estunipun, Gunung Sibayak dumunung ing kalih kabupatèn, inggih punika kabupatèn Karo lan kabupatèn Kaban Jahe ing Sumatra Utara. Miterat cathetan koordinatipun, gunung Sibayak dumunung ing koordinat . Masarakat Batak Karo nyebat gunung Sibayak kanthi sebatan "gunung Raja". Gunung Sibayak kalebet pratélan gunung geni ing Indonésia ingkang pungkasan njeblug ing taun 1881. Gunung Sibayak dumunung ing sisih kilèn radi kidul kitha Medan kirang langkung 50 kilomèter, dumunung ugi ing sisih wétan radi kidul Bukit Lawang, lan mapan ing sisih lor Dano Toba lan Air Terjun Sipiso-piso.
Gunung Sibayak ingkang mapan ing Kabupatèn Karo punika inggih kalebet salah satunggaling gunung ingkang asring dipundadosaken tujuan pendakian déning para komunitas pecinta alam amargi kaendahaning sesawangan alam ingkang saé sanget lan ugi amargi rute kanggé ndaki gunung sibayak punika boten patiya angèl, sanajan kanggé para pendaki ingkang taksih énggal. Gunung Sibayak punika dhuwuripun kirang langkung 2.094 mèter saking nginggiling toya laut. Saking gunung Sibayak punika saged katingal rentengan sesawangan Bukit Barisan ingkang ugi éndah sanget.

Jalur daki 
Manawi badhé ndhaki dhateng Gunung Sibayak punika saged medal kathah rute pendakian ingkang asring fipun liwati déning para pendaki, ing antawisipun inggih punika kados makaten:
 Jalur Sibayak I. Jalur daki punika dipunwiwiti saking dhasaring gunung punika, inggih désa Raja Berneh utawi Berna. Jalur daki punika ngliwati papan pemandian toya panas Lau Sidebuk-Debuk.
 Jalur Sibayak II. Jalur daki punika dipunwiwiti ugi saking ngandhap gunung, inggih punika saking désa Jaranguda. Désa punika jarakipun naung 3 km saking kitha Brastagi.
 Jalur 54. Jalur punika dipu wiwiti saking kawasan tongkoh (bakaran jagung) ingkang mapan wonten ing jalan raya Medan-Brastagi.
Jalur-jalur punika inggih jalur dhateng gerbang dhaki Gunung Sibayak. Saking tigang jalur kasebat, ingkang asring dipunpilih déning para pendaki, inggih punika jalur II, amargi dalan saha medanipun boten awrat saha gampil dipunlangkungi. Kangge dhateng jalur kasebat saged nitih angkot utawi bus tumuju dhateng Brastagi. Lajeng dipunterasaken dhateng désa Jaranguda kanthi mlampah utawi nitih angkot ugi. Dangunipun mlampah dhateng désa punika udakawis 20 dumugi 30 menit.

Uga delengen 
 Pratélan gunung ing Indonésia

Cathetan suku 

Gunung ing Indonésia
Gunung ing Sumatra Utara
Gunung Singgalang inggih punika salah satunggaling gunung ing Indonésia ingkang estunipun dumunung Kacamatan IV Kitha Kabupatèn Agam lan Kacamatan X Kitha Kabupatèn Tanah Datar ing provinsi Sumatra Barat, Indonésia. Dhuwuripun gunung Singgalang kirang langkung 2.877 mèter.

Manawi dipuntingali saking wujudipun, gunung Singgalang katingal kados Gunung Merbabu ing Jawa Tengah. Gunung Singgalang sapunika sampun boten aktip malih lan gadhah satunggaling tlaga ingkang dados daya tarikipun para wisatawan ingkang minggah gunung. Tlaga kala wau mapan wonten ing pucuking gunung lan punika tilas kawah gunung nalika taksih aktip. Tlaga punika dipunsebat Tlaga Dewi.

Gunung Singgalang ugi asring dipunsebat dados penyangga langit Minagkabau. Ing Gunung Singgalang wonten tigang pucuk ingkang wigati, ingkang asring dipunsebat "Tri Arga".Salah satunggaling pucuking gunung ingkang paling inggil inggih kanthi dhuwut 2.877 mèter dpl. Ing wewengkon geografisipun, gunung punika mapan wonten ing Kabupatèn Agam, lan persis mapan wonten ing sebelahipun inggih wonten Gunung Marapi ingkang dados penyangga langit Minakabau ugi, lan ingkang satungga inggih Gunung Talang.

Hutan Gunung Singgalang 
Ing gunung Singgalang ugi kababr alas ingkang wiyar, inggih wonten kawasan hutan dipterokarp bukit utawi hutan ingkang mapan wonten ing dhuwur 300 dumugi 750 mèter sak nginggiling toya laut. Kajawi punika ugi wonten hutan dipterokarp inggil inggih punika alas ingkang mapan wonten ing dhuwur 750 dumugi 1.200 mèter dpl, hutan Montane inggih punika alas ingkang mapan wonten ing dhuwur 1.200-1.500 mèter dpl, saha hutan Ericaceous utawi hutan gunung.
Ing kawasan dipterokrap wonten spésies wit Seraya, wit Kemuning saha Miranti. Ing hutan dipterokarp atas ugi saged kapanggih wit Meranti Bukit saha wit Damar Minyak. Ing kawasan hutan Montane, spésies ingkang paling wigati inggih wontenipun wit Mempening, Berangan, Damar Minyak, saha Podo. Déné ing hutan ericaceous utawi hutan gunung ingkang mapan ing dhuwur langkung saking 1.500 mèter, spésies ingkang paling wigati inggih punika wit Kelat, wit Periuk Kera, saha manéka warna jinising belukar, buluh, resam, paku-pakis, saha lumut.

Daya Tarik 
Ingkang narik kawigatosanipun para pendaki dhateng Gunung Singgalang punika inggih amargi sesawangan ingkang katingal ing gunung punika inggih éndah sanget. Wonten ing gunung Singgalang wonten Tlaga Dewi ingkang kaendahanipun saged damel betah para wisatawan ingkang mampir wonten ing tlaga wau. Padatanipun manawi badhé ndhaki gunung Singgalang punika boten dipunbetahaken wekdal ingkang dangu. Para pendaki ingkang sampun biyasa ndhak saged dugi ing pucuk gunung namung kanthi wekdal kirang langkung 6 jam.

Jalur dhaki 
Manawi badhé ndhaki dhateng Gunung Singgalang punika saged liwat jalur Koto Baru, Agam ingkang samangke badhé medal Nagari Pandai Sikek manawi badhé dugi ing pucukipun gunung singgalang punika.

Uga delengen 
 Pratélan gunung ing Indonésia

Cathetan suku 

Gunung ing Indonésia
Gunung ing Sumatra Kulon
Beby Chaesara Anadila kang lumrahé diceluki beby ya iku salah sawijining anggotané JKT48. lair ing tanggal 18 Maret 1998 (21 taun). Beby asalé saka Bandung. Beby Chaesara Anadila mèlu audisi JKT48 amarga ana pihak manajemèn JKT48 kang marani ing sanggar beby kanggo ngajaki mèlu audisi génerasi kaping pisan JKT48. "awalé aku mèlu audisi JKT48 amarga ana manajemèn JKT48 kang marani ing sanggar jogèd. aku ditakoni 'koé bisa nyanyi utawa njoget?'. 'aku isané nyanyi'. Ujug-ujug ketampa lan dipanggil ke Jakarta." jarèné baby. Beby punika salah satunggaling saka 26 anggota JKT48 kang ketampa saha kira-kira 2000 pendaftar.

Diskografi

Kaliyan JKT48 
 Konser live pradebut kanggo program musik 100% Ampuh Global TV, Bekasi Square, 17 Dhésèmber 2011
 Peluncuran video musik "Heavy Rotation", fx Center, Jakarta.
 Konser live debut kanggo program musik Inbox SCTV, 26 Januari 2012
 I-Pop SCTV (28 Januari 2012)
 Hellofest8 ing Balai Kartini (February 4th 2012)
 Penampilan kaliyan AKB48 ing Dahsyat RCTI (25 Fèbruari 2012)
 Street Fashion Show-JPOP Culture Fest (February 26th, 2012)
 100% Ampuh Global TV (29 Januari 2012, 10 Maret 2012, 1,8&14 April 2012)
 G+ event di AKB48 cafe and shop Singapore (March 03th, 2012)
 lan liya-liyané

Meet & Greet 
 Meet & Greet JKT48, fx Center, Jakarta
 Meet & Greet JKT48, Best Denki Sharp, Jakarta
 Meet & Greet JKT48, Login Store, Bandung

Majalah 
 Majalah Teen edisi 277, terbit Sabtu, 17 Maret 2012 kaliyan JKT48
 Majalah GADIS
 Majalah HAI kaliyan kabèh member JKT48 génerasi kapisan

Acara TV 
 JKT48 School Global TV

Iklan télévisi 
 Pocari Sweat
 Rakuten
 Laurier
 Yamaha
 Mio-J
 Iklan Kosmetik
 Sharp

Kaliyan AKB48

Konser 
 AKB48 Kōhaku Taikō Uta Gassen (20 Dhésèmber 2011, Tokyo Dome City Hall), 16 anggota
 AKB48 Request Hour Setlist Best 100 2012 (19 Januari-22 Januari 2012, Tokyo Dome City Hall)
 AKB48 Gyoumu Renraku. Tanomuzo, Katayama Buchou! (23 Maret-25 Maret 2012, Saitama Super Arena)
 Dahsyat RCTI (25 February 2012)

Tipi 
 Morita Kazuyoshi Hour, Waratte Iitomo! (21 Dhésèmber 2011, Fuji TV)

Pranala njaba 

 Impian Beby Chaesara Anadila 
 Twitter Resmi Beby Chaesara Anadila-Twitter
 Situs Resmi JKT48
 Beby Chaesara Anadila-Google+
 Twitter Twitter
 Fans Beby Chaesara Anadila Twitter
 Grub Facebook Fans Beby Chaesara Anadila Facebook

Cathetan sikil 

Anggota JKT48
Penyanyi Indonésia
Aktris Indonésia
Lair 1999
Épistémologi, saka basa Yunani episteme (kawruh) lan logos (tembung/topik/ngèlmu) minangka cabang filsafat kang gegayutan karo asal, sipat, karakter dan jinis kawruh. Topik iki kagolong sawijining babagan kang asring dadi rembugan lan dibahas ing babagan filsafat, kaya ta babagan kawruh, kepriyé ciri-ciriné, jinisé, sarta gegayutané karo kasunyatan lan keyakinan.

Epistemologi utawa Téyori Pengetahuan kang gegayutan karo hakikaté ngèlmu kawruh,pengandaian,dhasar-dhasaré sarta pertanggung jawaban saka babagan ngèlmu kang ana ing saben manungsa. Kawaruh mau pikolèhsa lumantar akal lan panca indra kanthi migunakaké sawatara métodhe, antarané ; métodhe induktif, métodhe déduktif, métodhe positivisme, métodhe kontemplatis lan métodhe dialèktis.

Épistémologi
Filsafat
Mata tegesé bisa:

 Mripat
 Juan Manuel Mata, sawijining juru main bal-balan Spanyol
Ramires Santos do Nascimento () ya iku salah sijining juru main bal-balan kang asalé saka Brasil kang main minangka glandhang kanggo Chelsea ing Liga Primer Inggris lan .

Remires naté main kanggo Cruzeiro lan Benfica sadurungé gabung karo Chelsea ing wulan Agustus 2010. Para fans Chelsea mènèhi sebutan Rambo kanggo panjenengané amarga semangat pantang nyerah, kacepatan, lan katahanan staminané ing saben tetandhingan.

Ing taun 2008, Ramires kalebu ing skuat timnas Brasil U23 kang éntuk medali perunggu ing Olimpiade Beijing 2008.

Karir klub

Cruzeiro 
Ing Januari 2008, Ramires gabung karo Cruzeiro saka Joinville kanthi biji transfer $300.000 kanggo mangsa kontrak limang taun. Déning para fans klub lan médhia ing papan iku Ramires dijuluki "Queniano Azul", utawa "Blue Kenyan" amarga katahanan staminané kaya para atlet lumayu Kenya sasuwéné nganggo kostum biru Cruzeiro.

Benfica 
Ing 21 Mèi 2009, Ramires gabung karo Benfica kanggo mangsa kontrak limang taun kanthi biji transfer €7,5 juta. Ramires dadi pérangan wigati tim utama Benfica nalika wés kasil ngawinaké gelar Liga Portugal lan Taça da Liga (Piala Liga) ing mangsa 2009-10, mangsa kapisan lan gur pisan bareng Benfica. Benfica salanjuté ngadol kanduwènan kontrak Ramires 50% kanggo pihak katelu, Jazzy Limited kanthi biji €6 juta.

Chelsea 
Chelsea, Benfica lan pihak katelu éntuk kesepakatan kanggo transfer Ramires ing Chelsea, kanthi biji transfer €22 juta ing 4 Agustus 2010. Ramires kanthi resmi gabung karo Chelsea ing 13 Agustus 2010 kanthi kontrak durasiné petang taun. Ramires nganggo kostum nomer geger 7 kang sadurungé dinggo Andriy Shevchenko.

Tanggal 28 Agustus 2010, Ramires nglakokaké debut kanthi lumebu minangka juru main pangganti nalika kamenangan kandang 2–0 karo Stoke City. Panjenengané uga nglakokaké debut kanthi main 90 menit ing 11 September 2010, nalika kamenangan tandang 3–1 karo West Ham United. Tanggal 24 Januari 2011, Ramires nyetak gol liga kang kapisan nalika kamenangan tandang 4–0 karo Bolton Wanderers. Ing 20 Maret 2011, Ramires nyetak gol liga kaloroné nalika kamenangan kandang 2–0 karo Manchester City.

Tekan mangsa 2010–2011 rampung, Ramires ngoleksi 2 gol saka 41 main ing kabèh kompetisi. Golé ing gawang Manchester City F.C. dipilih dadi "Goal of The Season" déning fans Chelsea.

Prestasi

Klub 
Cruzeiro
 Campeonato Mineiro (2): 2008, 2009

Benfica
 Liga Primer Portugal: 2009–10
 Taça da Liga: 2009–10

Chelsea
 Piala FA: 2011–12
 Liga Champions UEFA: 2011–12

Tim nasional 

 Medali Perunggu Olimpiade Beijing 2008
 Piala Konfederasi FIFA: 2009

Individual 
 Gol Chelsea Terbaik Mangsa 2010–11 (vs. Manchester City, 20 Maret 2011.)
 Gol Chelsea Terbaik Mangsa 2011–12 (vs. Barcelona, 24 April 2012.)
 Pemain Chelsea Terbaik versi Para Pemain: 2012

Réferènsi

Pranala njaba 
 Profil di situs web Chelsea FC
 Profil di situs web Premier League 
 

Lair 1987
Wong urip
Pemain Copa América 2011
Pemain S.L. Benfica
Pemain Chelsea F.C.
Bal-balan
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Pamain bal-balan Brasil
Universitas Barcelona (basa Katalan: Universitat de Barcelona; basa Spanyol: Universidad de Barcelona, kasingkat UB) ya iku siji universitas swasta ing Barcelona, Spanyol. Universitas ini diadhekake wiwit taun 1450 déning Alphonse kang Dermawan. Kaperang dadi 18 fakultas, lan ing taun ajaran 2004-2005 universitas iki duwé 63.771 mahasiswa.

Pranala njaba 
   Situs resmi

Perguruan tinggi ing Spanyol
Universitas Bologna (Italia: Alma Mater Studiorum Università di Bologna) ya iku siji universitas tuwa dhéwé ana ing Éropah lan Italia. Universitas iki pernahé ana ing Bologna, Italia. Diadhekake ing taun 1088. Universitas ini duwé 13 musiyum.

Universitas ini uga duwé jumlah pelajar 95.771 mahasiswa ana ing taun 2006.

Fakultas 
23 fakultas ing Universitas Bologna:
 Sekolah Lanjutan Basa-Basa Modern untuk para Penafsir dan Penerjemah — Forlì
 Fakultas Pertanian — Bologna/Cesena
 Fakultas Arsitektur Aldo Rossi — Cesena
 Fakultas Ékonomi
 Fakultas Ékonomi — Forlì
 Fakultas Ékonomi — Rimini
 Fakultas Ilmu Pendidikan
 Fakultas Teknik
 Fakultas II Teknik — Cesena/Forlì
 Fakultas Ilmu Keulah ragaan lan Latihan Fisik
 Fakultas Basa lan Sastra Asing
 Fakultas Kimia Industri
 Fakultas Hukum
 Fakultas Sastra lan Filsafat
 Fakultas Matematika, Fisika, lan Ilmu Alam
 Fakultas Kedhokteran lan Bedah
 Fakultas Farmasi
 Fakultas Ilmu Pulitik
 Fakultas Ilmu Pulitik Roberto Ruffilli
 Fakultas Pelestarian Warisan Budaya
 Fakultas Psikologi — Cesena
 Fakultas Ilmu Statistika
 Fakultas Kedhokteran Hewan

Pranala njaba 
 University of Bologna for foreign students on iAgora — reviews by former international students in Bologna on iAgora
 Situs resmi   

Pawiyatan luhur ing Italia
Perang Salib Kaping Papat iku siji perang kang dilakoni antara taun (1202-1204). Wiwitane perang iki duwé tujuan ngrebut Yerusalem saka wong mu Muslim asaka invasi lumantar Mesir. Sawalike nalika sasi April 1204, Wadya Salib saka Éropah Kulon nyerang lan nguwasani Kristen (Ortodoks Timur) kutha Konstantinopel, kutha krajan Kamaharajan Bizantium. Kadadean iki kang gawé pecahe agama antarané Greja Ortodoks Timur lan Grja Katulik Roma.

Kang njalari 

Sawisé Perang Salib Katelu (1189-1192), Yerusalem dikuwasani wangsa Ayyubiyah, kang mrentah kabèh syiria lan Mesir, nanging ora kutha kang ana ing sapinggire pasisir kang isih dikuwasani déning wadya Salib Karajan Yerusalem, punjere ana ing Acre. Perang Salib Katelu uga ngadegaké krajan ing Siprus.

Paus Innosensius III dadi Paus ing tun 1198, lan ujuk-ujuk perang salib dadi tujuwane awake.WOng-wong kang mangkat ing Perang Salib saka Venesia nalika Oktober 1202 saka Prancis. Ana uga papan liya kang dikirimi wadya, kaya ta Flanders lan Montferrat. Golongan kang misuswur liyané saka Kamaharajan Romawi Suci, kagolong wong-wong pimpinane Biskop Martin saka Pairis and Biskop Conrad saka Halberstadt, bareng-bareng dadi siji karo wadya lan warigaluh Venesia kang dipanggedhèni déning Enrico Dandolo doge. Perjanjian duwé teges Paus Innosensius, kanthi dudutan ora diolehake nyerang nagara-nagara wong Kristen.

Cathetan sikil 

Perang Salib
Musiyum Ullèn Sentalu, inggih punika salah satunggaling musiyum wonten ing tlatah Yogyakarta ingkang dumunung wonten ing Pakem, Kaliurang (pérangan lèr kutha Yogyakarta). Museum punika nedahaken babagan budaya saha kauripanipun putri utawi wanita Karaton Yogyakarta kaliyan koléksi manéka jinis motif bathik (gaya Yogyakarta punapa ugi gaya Surakarta).

Museum punika ugi nedahaken tokoh raja-raja (Sultan) wonten ing karaton Yogyakarta sarta sadaya permaisurinipun kanthi manéka jinis ageman ingkang dipun-ginakaken wonten ing saben dintenipun..

Nama Ullèn Sentalu minangka cekakan saking basa Jawa ULating bLÉNcong SEjatiNé TAtaraning LUmaku ingkang gadhah teges inggih punika “cahyaning lampu blencong minangka pitedah dhuamteng manungsa kanggé lumampah wonten ing pagesangan”. Filsafat punika dipunpendhet saking sawijining "lampu lisah" ingkang dipun-ginakaken wonten ing paméntasan wayang kulit (blencong) ingkang minangka cahya utawi sunar ingkang maringi pepadhang kanggé ngarahaken lumampahing pagesangan punika.

Wonten ing Museum Ullen Sentalu, saged dipunmangertosi, kados pundi para leluhur tiyang Jawi ndamel Batik ingkang gadhah teges saha makna ingkang luhur wonten ing saben motif utawi corakipun. Wonten ugi manéka sajarah babgan kabudayan Jawa Kuna kanthi sadaya adat-istiadat saha peraturanipun. Kaanan musiyum ingkang dipunyasa kanthi saé, saged damel raosipun manah para pangunjung musiyum kabekta wonten ing jaman Jawa Kuna ingkang édi saha péni.

Uga delengen 

 Pratélan musiyum ing Yogyakarta

Cathetan suku 

Musiyum
Ngayogyakarta
Museum Ullen Sentalu
Musiyum ing Indonésia
Asam malat (malic acid)  ya iku asem dikarboksilat kang mènèhi rasa kecut lan getir sajeroning sapérangan woh kaya ta apel ijo lan anggur.
Asam malat uga bisa dicampur karo manéka perasa panganan kanggo mènèhi manéka jinis sènsasi rasa. Dat iki uga mainaké peran sajeroning pambentukan adenosin trifosfat (ATP).
Woh-wohan liya kang uga bisa ngandhung asem  malat ing antarané ya iku nanas, aprikot, gooseberry, raspberry, ceri, lan lémon. Asam malat bisa disintèsis sajeroning jero awaké manungsa lumantar siklus asem sitrat kanggo ngundhakaké metabolisme ènergi. Tanpa asem malat, siklus mau ora bisa lumaku kanthi lancar saéngga prodhuksi ènèrgi awak uga bakal mandheg. Asam malat uga duwé mupangat kanggo wong kang duwé lelara fibromyalgia, salah sijiné kaanan kang nyebapaké nyeri otot, nyeri sendhi lan cendhèké tingkat ènèrgi.
 
Asam malat mainaké peran wigati sajeroning otot kanthi sekabèhané, ngurangi keselé otot lan ngundhakaké ènèrgi awak. Dat iki uga duwé fungsi ngurangi tosisitas ing jero awak kang bisa nyebapaké lelara ati lan gangguan utek kanthi cara ngiket logam kang ngandhut racun ing jero awak. Saliyané iku, asem malat mbantu njaga kulit tetep séhat lan enom, uga mbantu njaga karesikané cangkem. Asam malat bisa katemokaké uga ing sapérangan prodhuk kaya ta ombènan kang mawa karbonisasi, prodhuk susu kang diasemaké, woh kalèng, prodhuk roti, sarta prodhuk perawatan mèdhis lan pribadi.

Sajarah
Asam malat tinemu ing taun 1785 déning Carl Wilhelm Scheele ing èksperimèné karo jus apel. Tembung malat asalé saka basa Latin ya iku malum kang artiné apel. Jeneng asem malat pisanan diusulaké ing taun 1789.

Panggunaan asem malat

Sajeroning panganan
Asam malat kerep digunakaké ing jero panganan, kususé permèn supaya rasané dadi kecut utawa pait. Anggur (wine) uga diwènèhi tambahan asem malat kanggo mènèhi rasa kecut.

Sajeroning kadhokteran untu
Asam malat kerep digunakaké déning dhokter untu kanggo ngresiki enamel untu sadurungé dibor lan ditambal.

Rumus asem malat
Asam malat yiku sajinis asem karbosilat. Jinis asem iki duwé ranté senyawa dhasar kang nyakup atom karbon kaiket karo roncèn dhobel atom oksigèn sarta senyawa hidroksida. Asam malat wujud senyawa organik kang duwé rumus kimia [[HO2CCH2CHOHCO2H]].

Wong meteng lan nyusoni
Éndhani asem malat nalika ngandhut lan nyusoni. Sanajan durung ana informasi babagan èfèk samping asem malat kanggoné wong ngandhut lan nyusoni, nanging luwih becik ngèndhani suplemèn asem malat.

Tekanan getih
Éndhani asem malat yèn duwé tekanan getih cendhèk. Asam malat bisa ngurangi tekanan getih. Yèn duwé tekanan getih cendhèk utawa ngombé obat kanggo ngontrol tekanan getik, mula kaprayogakaké supaya konsultasi karo ahliné kaséhatan sadurungé ngombé suplemèn asem malat.

Cathetan sikil

Kimiya
Lelara Parkinson () inggih punika lelara degeneratif syaraf ingkang sepindha pinanggih ing taun 1817 (An Essay on the Shaking Palsy) déning Dr. James Parkinson kanthi wontenipun tremor nalika kèndel kéwedan kanggé milai obah saha kakuwatan otot.

Patofisiologi 
Tebih ing saklebeting utek wonten laladan ingkang dipunwastani ganglia basalis. Manawi utek ndhawuhi kagiyatan (mliginipun ngangkat lengen), pramila sèl-sèl saraf ing lebeting ganglia basalis mbiyantu ngalusaken obah kasebat saha ngatur éwahing sikap sarira.
Ganglia basalis ngolah sinyal saha nganteraken warta ing talamus, ingkang badhé nyampekaken warta kang sampun dipunolah ing korteks utek besar.
Sedayanipun sinyal mau dipunanteraken déning bahan kimia neurotransmiter minangka impuls listrik ing sakpanjangipun dalan saraf saha antawisipun saraf-saraf. Neurotransmiter ingkang utami ing ganglia basalis inggih punika dopamin.
Wonten ing lelara Parkinson, sèl-sèl saraf ing ganglia basalis ngalami kamundhuran saéngga pambentukan dopamin kirang saha gegayutan kaliyan sèl saraf saha otot sanèsipun ugi langkung sakedhik. Lelara punika cenderung turun temurun, nanging boten mesthi faktor genetik dados jalaran utamanipun.

Tandha-tandha Lelara Parkinson 
 obahanipun langkung randat.
 astanipun nggeter ing kaanan kendel utawi santai. 70-80% pasien parkinson ngalami resting tremor utawi asta, lengen, saha pasuryananipun nggeter. Getaran punika kadadosan nalika astanipun pasien dipunpangku ing wentis nalika kaanan santai utawi nalika mundhut gelas ingkang ngawrat toya teh
 tegang utawi sakit wonten ing otot, lengen saha sarira saéngga éwed kanggé nglakokaken obahan, éwed jumeneng saking papan saréan utawi kursi.
 boten saged jumeneng kanthi wekdal ingkang lami, pasien kaicalan kaseimbangan sarira saha gampil dhawah.
 wonten prakawis ing sisih sanès sarira. Gejalanipun driji asring geter saha samparanipun kaku, tandha-tandha punika dipunwiwiti kanthi satunggal sisih sarira ingkang ngalami, nanging langkung lami nyebar ing sadaya sisih sarira.
 éwahing seratan asta, limrahipun katingal saking seratan ingkang langkung alit saha mepet-metan.
 pasien kados déné kakirangan tenaga, limrahipun pasien ngalami depresi sadèrèngipun katingal wonten prakawis ing obah.
 nalika pasien mlampah, satunggal asta boten kathah ngayun obahan kados déné asta sanèsipun, obahan punika saged nyebar ing sadaya sarira.
 pasien boten saged ngenali ambetan, wonten ing wiwitan pasien kaicalan indra penciuman amargi wonten pangandhapan perkembangan saraf.
 ngendhikanipun éwed dipunmangertosi, amargi swanten pasien dados saréh saha éwed dipunmangertosi.

Cathetan suku

Pranala njaba 

Lelara
Parkinson
Universitas Dublin (jeneng Irlandia: Ollscoil Átha Cliath) ya iku universitas nagari kang ana ing  Républik Irlandia kang pernahé ana ing kutha Dublin. Universitas iki ya iku universitas tuwa dhéwé ana ing donya kang sampun ngadhek wiwit taun 1592, lan bareng Universitas Oxford lan Universitas Cambridge kerep mau kados "ibu saka universitas ing donya".

Universitas Dublin saprene ana ing posisi kaping-43 rangking donya lan rangking kaping-13 ing  Éropah.

Pranala njaba 
 Trinity College, Dublin – official site
 University statutes 

be-x-old:Дублінскі ўнівэрсытэт

Perguruan tinggi di Irlandia

it:University of Dublin
Universitas Edinburgh ya iku universitas publik kang ana ing kutha Edinburgh, kutha krajan Sekotlan. Universitas iki diadegaké ing taun 1583.

Universitas iki nèmpèl karo Kutha  Edinburgh. Akèh yasan sing ana ing Kutha tuwa Edinburgh iku yasan universitas. Edinburgh tiap taun nampa kurang luwih 47.000 pendaftar, sak hingga dadi universitas paling populer kaping tiga ing Britania Raya adhédasar jumlah pendaftar. Seleksi mlebete uga kompetitif; adhédasar seleksi sak derenge , kemungkinan mlebete ya iku satunggal kursi per kalih welas pendaftar.

Universitas iki kaanggep minangka salah sawijining universitas paling prestisius ing donya. Universitas iki ya iku universitas paling apik kaping-6 ing Éropah adhédasar 2011 QS, paling apik kaping-7 ing Éropah  adhédasar Times Higher Education Ranking, lan paling apik kaping-21 ing donya  adhédasar 2012 QS rankings.

Cathetan sikil

Pranala njaba 

 Universitas Edinburgh
 Edinburgh University Students' Association
 Edinburgh Research Archive (ERA)

Pawiyatan Luhur ing Éropah

Universitas ing Britania Raya
Edinburgh
Sekotlan
Kunir Pethak utawa (Curcuma Manga) duwé kandhungan kimia, kaya ta kandhutan zat tianin, amilum, kurkumin, lenga atsiri, gula, sapoin, damar, flavonoid, uga zat protéin toksis kanggo ngalonke uripé sel kanker.

Tetuwuhan
Empon-empon
Theodoor Gautier Thomas Pigeaud (miyos ing Leipzig, 20 Fèbruari 1899 - séda Gouda, 6 Maret 1988), inggih punika salah satunggaling sastrawan Jawa saking nagari Walanda. Panjenenganipun misuwur amargi Kamus Jawa-Walanda kaliyan amargi pasinaonanipun babagan Kakawin Nagarakretagama, sarta katalog-katalog naskah manuskrip ing pabukon Walanda, Dhènemarken, kaliyan Walandi.

Asal-usul lan nalika taksih alit 

Theo Pigeaud punika keturunan tiyang Prancis. Para leluhuripun inggih punika kaum Hugenot ingkang mlajeng dhateng Walanda. Theo Pigeaud putra ragil saking Dr JJ Pigeaud en Adolphine Bodde ingkang ngasta dados dhokter ing Mojokerto saking 1887 ngantos 1898.

Nalika taksih kuliyah, Pigeaud sinau basa Arab, Sansekerta, Islam, ugi èlmu-èlmu bumi Kapuloan Hindia Wétan. Pigeaud nglajengaken pasinaonanipun kanthi sinau basa Melayu. Jawa, kaliyan Pèrsi. Panjenenganipun ngrampungaken S-3 kanthi disertasi teks kitab Tantu Panggelaran. Pigeaud nglajengaken tindak dhateng Pulo Jawa. Panjenenganipun dipunutus dados Penasihat Umum Pribumi ing Batavia. Pigeaud séda 6 Maret 1988.

Lampahanipun menyang Jawa 

Sasampunipun pikantuk promosi, Pigeaud bidhal menyang Pulo Jawa. sanadyan samoun mesthi bilih bakal dados satunggaling pegawé basa, panjenenganipun dipuntugasaken ing Adviseur voor Inlandse Zaken ("Penasehat Urusan Pribumi") ing Batavia. Ingkang dados ajudanipun inggih punika Hoesein Djajadiningrat lan Bertram Johannes Otto Schrieke ingkang sampun dipunangkat minangka mahaguru ing Fakultas Hukum.

Nalika tanggal 29 desember 1925, panjenenganipun saged miwiti padamelanipun ingkang sajatos, inggih punika nambah utawi ngirangi kamus Jawa-Walanda Gericke-Roorda. Kanggé pedamelan punika, wiwit 1926 Pigeaud kedah pindhah menyang Surakarta. Wiwitanipun, Pigeaud manggèn ing salah satunggaling kulwarga Jawa, nanging pungkasanipun manggèn sesarengan kaliyan Koperberg, sekretaris Java-Instituut.

Pungkasanipun kamus Jawa-belanda Pigeaud terbit ing taun 1938. Kamus punika saged dipunanggep minangka tambahan wigati kamus Gericka-Rooda. Kamus Jawa-Walanda Pigeaus terbit sedasa taun salajengipun sasampunipun Perang Dunia II.

Pranala njawi 

 Artikel tentang Pigeaud oleh Drewes (berkas pdf)

Cathetan suku 

Lair 1899
Pigeaud
Sastrawan
Sastrawan Walanda
Maicon Douglas Sisenando (), kerepé mung dijeluk Maicon, ya iku juru main bal-balan Brasil, sing wektu iki main kanggo klub Manchester City.

Maicon naté main kanggo Grêmio, Criciúma, Cruzeiro, Monaco lan Internazionale sadurungé gabung karo Manchester City pada taun 2012.

Réferènsi

Pranala njaba 

Maicon at www.uefa.com
Maicon at www.inter.it 
Maicon – sambafoot.com 
Profile  at SoccerSurfer.com

Lair 1981
Wong urip
Pamain bal-balan Brasil
Pemain Copa América 2011
Pemain F.C. Internazionale Milano
Pemain AS Monaco FC
Pemain Cruzeiro EC
Pemain Manchester City F.C.
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Micah Lincoln Richards () ya iku juru main bal-balan kang nduwé kewarganagaraan Inggris kang main kanggo klub Manchester City ing posisi bèg.

Réferènsi

Pranala njaba 
 Micah Richards official website
 Micah Richards profile  at Manchester City F.C.
 
 

Lair 1988
Wong urip
Pamain bal-balan Inggris
Pemain Manchester City F.C.
[[Gambar:Ron_weasley.jpg|thumb|Ron Weasley ing Harry Potter and The Half Blood Prince]]Ronald "Ron" Bilius Weasley utawa kang luwih ditepungi kanthi jeneng Ron Weasley''' ya iku tokoh fiksi gawéane J.K Rowling kang dadi salah siji pemeran utama kajaba Hermione Granger lan Harry Potter sajeroning sèri filem lan buku Harry Potter. Karakter Ron Weasley diperanaké déning Rupert Grint kang wis meranaké dadi Ron nganti sèri filem pungkasan (kaping 7).

Biografi 
Ron lair tanggal 1 Maret 1980 ya iku murni-keturunan penyihir (darah murni), lan anak kaenem saka Arthur Weasley lan Molly Weasley. Ron adik saka Bill Weasley, Charlie Weasley, Percy Weasley, Fred Weasley lan George Weasley, lan duwé adhi siji jenengé Ginny Weasley. Ron lan kulawargané urip ing The Burrow. Ron wiwit lumebu Sekolah Sihir Hogwarts taun 1991 lan kalebu ing asrama Gryffindor. Ing kéné Ron wiwit kekancan kraket karo Harry Potter lan Hermione Granger.

Ciri-ciri fisik 
Ron duwé ciri-ciri fisik khas kulawarga Weasley ya iku: rambut abang lan kulit bintik-bintik. Nalika isin kupingé malih dadi abang. Duwé mripat kang wernané biru lan irung kang dawa, awak dhuwur, kuru lan duwé tangan lan sikil kang gedhé-gedhé. Pawakané Ron padha karo Bill lan Percy.

Karakteristik 
Ron siji wong kang lucu, nanging kerep émosional, lan ora sènsitif. Bisa gawé guyu wong liya lan kanca-kancané. Nanging samangsa-mangsa bisa nglarani atiné wong liya, racaké Hermione lan Luna Lovegood.
Rong duwé témperamèn kang dhuwur mligi nalika wong kang ditresnani dilarani.
Ron seneng Quidditch lan posisiné dadi kiper.
Ron sènsitif nalika mbahas kaanan kulawargané kang mlarat lan nalika awaké dipadha-padhaké karo seduluré liyané.
Ron Arachnofobia (wedi marang temangga), amarga biyèn nalika cilik bonéka beruangé diowahi dadi temangga karo Fred.
Ron seneng mangan, uga seneng ngomong nalika lagi mangan, kang nggawé Hermione ora seneng.
Kaya harry, Ron siji wong kang pinter nanging rada kesèd nalika ana ing kelas.
Ron wong kang wani, dhèwèké bisa tahan ana ing kaanan kang mbebayani karo loro kancané ya iku Harry lan Hermione.
Ron uga seneng nglakoni tumindak kanthi cara gampang amarga dhèwèké ora seneng kerja kang abot-abot.
Ron uga protektif karo wong kang ditresnani.

Cathetan sikil 

Filem

de:Figuren der Harry-Potter-Romane#Ron Weasley
Albus Percival Wulfric Brian Dumbledore ya iku salah siji tokoh ing sérial novèl Harry Potter karangané J.K Rowling kang dadi kepala sekolah ing sekolah sikir Hogwarts. Dhèwèké ahli sikir kang wicaksana lan paling diurmati ing donya sikir. Ing filem Harry Potter, karakter Dumbledore diperanaké déning Richard Harris lan Michael Gambon.

Filem

de:Figuren der Harry-Potter-Romane#Albus Dumbledore
ml:ഹാരി പോട്ടർ#ആൽബസ് ഡംബിൾഡോർ
[[File:Draco malfoy.jpg|thumb|Draco Malfoy ing Harry Potter and The Chamber of Secrets]]Draco Malfoy' ya iku karakter fiksi sajeroning seri Harry Potter karangan J.K Rowling. Ing filme tokoh Draco Malfoy diperanake déning Tom Felton.

 Biografi 
Draco Malfoy laing tanggal 05 Juni taun 1980 ya iku penyihir keturunan penyihir murni,putra saka Lucius Malfoy lan Narcissa Malfoy. Draco lumebu ing sekolah sikir Hogwarts ing taun 1991 nganti 1998 lan kalebu ing asrama Slytherin, kaya kulawargané liyané. Samangsa ing Hogwarts, Draco kekancan karo Vincent Crabbe, Gregory Goyle, Pansy Parkinson lan murid-murid Slytherin liyané kang ora seneng lan musuhi Harry Potter.
Draco dadi prefek asrama slytherin lan dadi anggota Regu Penyelidik ing taun kelima, kang akhire bapakne dikunjara ing Azkaban sawisé Pertempuran karo Laskar Dumbledore ing Departemen Misteri. 
Lord Voldemort nugasi Draco kanggo nggenteni gagale Lucius, kang ndadeake Draco dadi pelahap maut ing umur nembelas taun. Nanging Draco nglakoni tugase kanthi keweden lan ora bisa ngrampungke tugase, matèni Albus Dumbledore, kang banjur dirampungake déning Severus Snape. Draco lan kulawargané akhire mbelot saka Voldemort sadurungé perang ing taun kapitu nalika Voldemort pungkasane kalah déning Harry Potter. Akhire Draco malfoy krama karo Astoria Greengrass lan duwé Putra siji ya iku Scorpius Malfoy.

 Ciri-ciri Fsik 
Draco ya iku bocah lanang kang kuru, awake putih lan rambute pirang, warna mripate klawu, kulite pucet. Ing taun wusana lan kaloro Draco duwé rambut pirang klimis kang disisir marang mburi. Draco digambarake persis wujud kaya bapakne, Lucius Malfoy. Nalika dadi Pelahap maut draco duwé Tanda Kegelapan'' ing lengen kiwane.
Samangsa stres, èksprèsi seneng ing raine Draco ilang, awake dadi luwih kuru, duwé bayangan ing ngisor mripate lan kulite dadi rada abu abu.

Filem
[[File:Prof_snape.jpg|thumb|profesor Severus Snape]]Severus Snape' ya iku karakter guru Ramuan lan Pertahanan déning Ilmu Hitam'' lan uga kepala sekolah (taun kapitu) nggantikake Albus Dumbledore ana ing sekolah sikir Hogwarts. Dhèwèké diaritakake duwé irung bengkong kaya cucuk manuk garudha lan duwé rambut klimis-iteng-cendhek. Sajeroning filem-filem Harry Potter, Snape diperanake déning Alan Rickman.

Latar Belakang 
Snape lair saka pasangan Tobias Snape (muggle) lan Eileen Prince (penyihir).

Cathetan sikil

Pranala njaba 
 Severus Snape

Filem

de:Figuren der Harry-Potter-Romane#Severus Snape
Universitas Islam Batik, yaiku pawiyatan luhur swasta ing Surakarta, Indonésia, kang diadhekaké ing taun 1983. Rektor ing taun 2006 yaiku H. Marsyidi, S.H..

Fakultas 

Universitas Islam Batik kaperang dumadi 3 fakultas, yaiku:
 Fakultas Ekonomi
 Fakultas Hukum
 Fakultas Pertanian

Pawiyatan luhur ing Jawa Tengah
Musiyum Sumatera Utara punika papan dunungipun wonten ing Jln. H.M. Jhoni No. 51 Medan. Minangka Museum ingkang paling ageng ing Sumatera Utara ingkang manéka tilas sajarah budaya bangsa, kasil seni saha kerajinan saking manéka suku wonten ing Sumatera Utara. Museum punika dipunyasa nalika taun 1954 saha dipunresmikaken  nalika taun 1982 déning Mantri Pendidikan dan Kebudayaan, Daoed Joesoef. Museum punika minangka salah satunggaling musiyum ingkang saé piyambak ing Indonésia.

Kaanan yasan 
Wangunan musiyum mapan wonten ing papan ingkang ambanipun antawis 10.468 m2, kasungsun saking yasan induk kalih lanté ingkang dipunfungsikaken kanggé ruwang paméran tetap, ruwang paméran témporér, ruwang audio visual/sesorah, ruwang kepala musiyum, tata usaha, ruwang seksi bimbingan, pabukon, ruwang mikro filem, ruwang komputer, sarta gudang.

Koléksi 
Dumugi ing taun 2005, Musiyum Sumatera Utara gadhah 6799 koléksi. Kasungsun saking réplika kéwan kas Sumatera, réplika fosil manungsa purba, diorama pagesangan nalika jaman prasajarah, sarta manéka pirantos prasajarah.

Wonten ugi tilas sanès, kados ta arca-arca tilas jaman Hindhu-Buda, tilas watu nisan, Al-Qur'an, réplika Masjid Azizi saged pinanggih wonten ing musiyum punika. Ugi perkakas nalika jaman Kolonial Walanda ugi dipunkoléksi. Kajawi punika, wonteen ugi modél figur kolonial, saha réplika pagesangan kutha Medan jaman rumiyin.

Barang koléksi antawisipun senjata tradhisional saha modhèren, obat-obatan tradhisional, pirantos komunikasi ingkang dipun-ginakaken kanggé mbrasta penjajah. Ugi dipuntedahaken  lukisan kapahlawanan saha poster propaganda masa prang. Pungkasan, foto-foto sarta lukisan saking para pahlawan saha mantan gubernur Sumatera Utara ugi dipunkoléksi wonten ing musiyum punika.

Perkembangan 
Nalika taun 2003 cacahing pengunjung 73.032, taun 2004 minggah dados 80.070, taun 2005 pengunjung ngantos dumugi 81.031 saha wonten wekdal ingkang cacahipun pengunjung dumugi angka 34.074 jiwa. Saéngga, nalika taun 2006 dipunrencakaken supados cacahing pangunjung saged dumugi 90 ewunan.

Nalika taun 2006, musiyum punika dipunjangkepi fasilitas animasi saha "layar sentuh". Punika dipunadani kanggé ningkataken cacahing pangunjung. Miturut andharanipun Sri Hartini, Kepala Museum Sumatera Utara, bilih kanthi teknologi animasi punika, laré-laré kathah ingkang remen. Kajawi punika, ugi kasiapaken kanggé para pangunjung ingkang sampun sepuh fasilitas kanggé minggah saha mandhap ruwang koléksi ing lanté II saha III, cekap mirsani wonten ing layar ageng kanthi tèknologi "layar sentuh", sadaya ruangan musiyum sampun saged dipunpirsani.

Cathetan suku 

Musiyum ing Sumatra Lor
Iwak sapu-sapu utawi iwak papan anggeganaya punika kelompok ulam toya tawar ingkang asalipun saking Amérika tropis. Ulam punika kalebet famili Loricariidae, nanging boten sadaya anggota Loricariidae punika ulam sapu-sapu. Ulam punika kawéntar kanthi ulam ingkang mangan  alga-alga utawi lumut lan kawéntar ugi kanthi ulam ingkang remen ngresiki aquarium.

Wonten ing perdagangan internasional ulam punika ugi kawéntar minangka plecotomus singkatan saking plecos lan plecs. Ing nagara Malaysia mrika mau kanthi nama ikan papan anggeganaya amargi fungsinipun ulam sapu-sapu punika kados petugas pembersih kutha (bandar). Kajawi punika wonten ing Indonesia, analogi ingkang sami ugi kaginakaken nanging piranti ingkang kanggé punika nama sapu.

Ulam sapu-sapu saged gesang sesarengan kaliyan iwak aquarium sanèsipun lan dipundol-tinuku kanthi ukuran alit, sedengan, lan ageng. Nanging ulam sapu-sapu punika saged tuwuh dumugi dawa 60 cm lan dados kirang aktif kirang ramah ugi.

Ulam sapu-sapu punika kalebet ulam kanthi jinis omnivora utawi kéwan ingkang mangan menapa kemawon. Nanging padatanipun ulam  punika pados sisa-sisaning tuwuhan ingkang urip wonten toya nalika wanci dalu.

Sajatosipun ulam sapu-sapu nyakup kathah saking jinis anggota Loricariidae, lan ingkang paling kawéntar punika Hypostomus plecotomus. Amargi saking kathahipun impor warna-warna jinis ulam sapu-sapu, lan kathah ingkang dèrèng kaindentifikasi kanthi pener, lajeng dipundamel pratélan ulam sapu-sapu ingkang dipunwastani nomer-L (L-number) supados saged damel ciri-cirinipun sawatara .

Jinising ulam sapu-sapu 
Kasunyatanipun kathah jinis saking ulam sapu-sapu, nanging ingkang kathah piyambak dipunremeni déning tiyang Indonesia punika ingkang mau wonten ing ngandhap punika:
 Hypancitrus Zebra
Jinis punika kapanggih wonten ing Sungai Amazon kanthi corak badan warni ireng lan putih kados zebra.
 Scarlet
Jinis punika asalipun saking Rio Xingu, Brazil. Awakipun warni biru lan wonten totol-totol.
 Leopard
Leopard utawi Pseudacanthicus cf Leopardus kapanggih wonten ing Rio Nrgro, Brazil. Dipunwastani Leopard amargi warninipun ingkang totol-totol ireng ageng wonten ing dhasar putih radi kuning.
 Leopard Frog Pleco
Ulam jinis punika kapanggihaken wonten ing Sungai Tapajos kanthi corak awak kados kodhok alasan ingkang wonten ing Amazon.
 Royal Pleco
 Golden Royal Line Pleco
  Broken Line Royan Pleco
 Para Pleco
 King Tiger Pleco
 Small Spotted Cat
 Big Spott Hypostomus
 Xingu Peppermint Pleco
 Xingu Baryancitrus
 Violet Red Pleco
 Red Fin Cactus Pleco
 Golden Nugget Pleco

Cathetan suku 

Iwak
Iwak hias

ca:Hypostomus plecostomus
en:Hypostomus plecostomus
es:Hypostomus plecostomus
fr:Hypostomus plecostomus
it:Hypostomus plecostomus
lt:Paprastasis gerklažiotis šamukas
nl:Hypostomus plecostomus
no:Hypostomus plecostomus
sv:Hypostomus plecostomus
th:ปลาซักเกอร์ธรรมดา
Iwak Piranha utawi piraña (, utawi ) punika salah satunggaling jinis iwak toya tawar ingkang gesang wonten ing  sungai-sungai wonten Amérika Selatan. Wonten ing sungai-sungai Venezuela, ulam punika dipunwastani  caribes. Ulam piranha kawéntar kanthi waja ingkang landhep lan karnivora utawi kéwan ingkang mangan daging .

Jinis Ulam Piranha 
Iwak piranha kagolong ulam ingkang wujudipun radi aneh mliginipun kepala iwak piranha kathahipun ageng kanthi garis tutuk mangandhap. Dawanipun ulam punika saking 14 cm dumugi 26 cm. Nanging wonten ingkang manggihaken ulam piranha kanthi dawa 43 cm .

Adhedhasar sub-famili-nipun, ulam piranha kagolong famili Serrasalminae. Katingal saking pakulinan wonten ing masarakat ulam punika kagolongaken dumados sekawan jinis, inggih punika: Ulam piranha saking marga Pristobycon, Ulam piranha saking marga Pygopristis, Ulam piranha saking marga Pygocentrus, lan ulam piranha Serrasalmus. Sekawan jinising ulam piranha mau ingkang sampun ddipunsarujuki minangka piranha asli amargi gadhah untu mirunggan ingkang nggambaraken ulam piranha ingkang sejatinipun. Nanging kawontenanipun sekawan jinis ulam piranha punika taksih dados bahasan para ahli. Amargi kira-kira dipunkinten-kinten jinising ulam piranha taksih saged kapérang malih. Miturut panaliten, jinis ulam piranha kinten-kinten mapan wonten ing angka 30 dumugi 60 spésies .

Kaunggulaning ulam piranha nalika mangsa daging gampil amargi gadhah waja ingkang unik. Sekawan jinis ulam piranha punika gadhah larikan waja ingkang landhep ing kalih rahangipun. Wajaning ulam piranha punika padet lan runcing, saéngga saged kanggé nusuk lan nggeser mangsa supados saged suwek ing papan kénging waja. Adhedhasar kriteria mau ulam piranha punika mlebet golongan predator sagara .

Piranha jinis Serrasalmus Rhombeus 
saking jinis-jinis ulam piranha ingkang wonten,  Serrasalmus Rhombeus utawi ingkang langkung kawéntar kanthi nama Black Devil Piranha punika salah satunggaling jinis Piranha ingkang paling ganas ugi paling ageng. Nalika taksih alit ulam punika sampun katon medèni saking wujud lan rupanipun. Ukuran awak diwasa Rhombeus saged dumugi 50 cm dawa kanthi horisontal lan 25 cm dawa kanthi vertikal awakipun .

Nalika taksih alit, Rhombeus gadhah warni ingkang radi terang kanthi bintik-bintik ireng lan gadhah warni mata abang. Postus awak ulam punika nalika sampun radi ageng katon keker lan kasar. rahangipun wiyar lan kokoh kanthi waja-waja ingkang ageng lan landhep ingkang ginanipun kanggé ngremukke mangsa kanthi kulit kasar .

Cathetan suku 

Iwak
Iwak Salmon punika jinising iwak sagara saking famili Salmonidae. Jinis iwak sanès ingkang satunggali famili kaliyan ulam salmon punika ulam trout. Ingkang béda punika migrasi uriping ulam salmon katandingaken kaliyan iwak trout ingkang netep. Ulam salmon punika netep wonten ing Samodra Atlantik lan Samodra Pasifik.

Ulam Salmon (oncorhynchus mykiss) punika gadhah kemampuan renang ingkang rikat. Spesies punika saged tuwuh dumugi 1.220 mm kanthi bobot dumugi 16,3 kg. Ulam punika mirib kaliyan ulam trout sanèsipun kanthi wujuding kepala ingkang radi ageng lan posisi lambé dumugi ing sawingkinging mripat. Ulam salmon punika gadhah warni ingkang warna-warna. Ulam ingkang gesang wonten ing tlaga padatanipun gadhah warni pérak kanthi tambahan warni ijo peteng ing pérangan wingking, wonten ugi ingkang warni biru ing pérangan wingking. Nanging kathahipun ulam punika mliginipun ingkang gesang wonten ing tlatah ingkang dangkal lan ing tlaga gadhah warni wujud lingkungannipun .

Kanthi umum, ulam salmon punika saking spesiès anadromous ya iku spésies ingkang migrasi kangé kembang biak. Salmon punika lair wonten toya tawar, migrasi dhateng lautan, lajeng balik malih dhateng toya tawar kanggé reproduksi.

Siklus gesang  
Ulam salmon, salah satunggaling jinis ulam ingkang gadhah angka gizi ingkang paring manfaat dhateng manungsa. Jinis ulam punika saged gesang wonten ing perairan tawar lan sagara, lan kalebet salah satunggal komoditi asiling perikanan ingkang kathah dipun-konsumsi déning masarakat.

Ulam salmon kalebet satunggaling ulam saking jinis kéwan andromous, inggih punika ulam ingkang nglampahi imigrasi kanggé tumuwuh biak .

Siklus gesang ulam salmon kawiwitan saking perairan tawar kados lèpèn utawi kali. Wonten ing mriki endhog ulam salmon netes (padatanipun wonten ing wulan November). Nalika tahap punika tingkat matining ulam ageng sanget. Saking total endhog ingkang dipunbuahi, kirang langkung namung setengahipun ingkang saged netes. Ulam énggal ingkang nembé netes punika gadhah nama Alevin ingkang gesang wonten ing tumpukan krikil ing dhasaring kali lan mangan plankton. Saksampunipun panganan telas, alevin banjur medal saking krikil (wulan Mèi utawi Juni). Ing tahap punika ulam salmon dipunwastani Fry. Lajeng fry tuwuh lan tumuwuh dados Smolt ingkang obah dhateng muara lèpèn tumuju sagara .

Taun kapisan gesang wonen ing sagara dados tahap kritis ulam saldon ngadepi para predator sagara. Predator ingkang mangan ulam salmon kanthi cacah ingkang kathah inggih punika anjing sagara. Kajawi punika wonten singa sagara, beruang, manuk, ugi manungsa dados ancaman gesanging ulam salmon.

Cathetan suku 

Iwak
Fauna
Iwak belida punika salah satunggaling jinis iwak kali utawi sungai ingkang mlebet golongan suku Notopteridae inggih punika ulam kanthi punggung kados pisau . Wonten ugi ingkang mastani ulam punika kanthi nama Ulam Lopis. Ulam belida utawi belido punika dipunpendhet saking satunggaling nama sungai wonten ing Sumatera Selatan ingkang dados habitat ulam punika. Miturut tiyang Sumatera Selatan belida punika ateges..makhuk yang pandai berdiplomasi (be= gadhah, lida=lidah/ilat, pandai bersilat lidah) .Tiyang Banjar mastani ulam Belida kanthi nama ulam pipih. Jinis ingkang kados makaten saged kapanggih ing Sumatra, Kalimantan,Jawa, lan Ujung Malaya.

Ulam punika dados bahan utami kanggé damel krupuk khas saking Palembang ingkang kawéntar kanthi nama krupuk kemplang. Kala rumiyin ulam Belida ugi kaginakaken kanggé damel pempek ingkang sapunika dipun-gantos kaliyan ulam Tenggiri. Tampilan ingkang unik ndadosaken ulam punika dipunpiara wonten ing aquarium minangka iwak hias.

Amargi gadhah potensi ékonomi lan trancam cures, lembaga panalitèn ngusahakaken nyusun tèknologi budidaya ulam belida. Dumugi taun 2005, Balai Budidaya Air Tawar Mandiangin ing Kalimantan Selatan nyobi budidaya, nangkar, lan damel kathah benih ulam belida.

Ulam belida kagolong ulam purba amargi wujuding awak ingkang boten lazim. Manawi kathah-kathahing ulam punika gadhah sirip buntut ing wingikig awak, nanging ulam belida namung gadhah satunggal buntut ingkang gerakanipun sesarengan kaliyan geraking awak pérangan ngandhap. Bentuking sirah radi wungkuk ingkang damel ulam punika katon unik.

Ing pérangan sisih wonten bunderan alit kados bal ireng ingkang dipunubengi déning bunderan putih. Saya tambah umur, rerenggan wonten ing awak ulam belida sanyasa ical lan kagantos déning garis-garis ireng. Amargi tampilan ingkang unik punika lajeng ulam belida dipunpiara ing akuarium minangka ulam hias. Ulam belida wadon gadhah sirip perut ingkang relatif cendhak lan boten nutup pérangan urogenital, piranti kelamin bunder. Nalika birahi pérangan weteng dados ageng lan kelamin radi abang. manawi ulam belida lanang gadhah sirip weteng langkung dawa lan nutup pérangan urogenital'', piranti kelaminipun awujud tabung langkung alit tinimbang ingkang wadon.

Cathetan suku 

Ulam
Ulam cakalang utawi Katsuwonus pelamis punika ulam kanthi ukuran sedeng saking familia Scombridae (tuna) . Ulam cakalang punika satunggaling ulam spésies saking génus Katsuwonus. Cakalang ingkang paling ageng, dawanipun awak ngantos dumugi 1 mèter kanthi bobot langkung saking 18 kg. Nama sanès saking ulam cakalang inggih punika cakalan, cakang, kausa, kambojo, karamojo, turingan lan wonten ugi ingkang mastani ulam tongkol. Wonten ing Basa Inggris kawentar kanthi nama skipjack tuna.

Ulam cakalang kalebet jinising ulam perenang rikat lan gadhah sipat managan ingkang rakus. Ulam jinis punika asring damel gerombolan ingkang sesarengan nglampahi ruaya ing kiwa-tengené pulo utawi jarak ingkang tebih lan remen ngalawan arus toya. Ulam cakalang saged damel gerombolan ing perairan pelagis kanthi jeronipun dumugi 200 m. Ulam punika pados panganan dhedhasar paningal lan rakus dhateng mangsanipun .

Morfologi 

Collete ngandharaken bilih ciri morfologi ulam cakalang punika awakipun awujud fusiform, ndawa, lan radi bunder, cacahing talis angsang 53-63 ing helai kapisan.

Ulam cakalang gadhah kalih sirip punggung ingkang kapisah. Ing sirip punggung kapisan wonten 14-16 jari-jaris atos, jari-jari lemah ing sirip punggung kaping pindho kadherekan 7-9 finlet. Sirip dhadha cendhak, wonten kalih flops ing selaning sirip weteng. Sirip anal kadherekan 7-8 finlet. Awakipun boten gadhah sisik kejawi wonten ing barut awak utawi corselets lan lateral line wonten titik-titik alit. Pérangan  punggung awarna biru radi ireng, ing sisih ngandhap lan weteng radi pérak kanthi 4-6 garis-garis warni ireng dawa ing sisihing awak .

Panyebaran 

Suhu ingkang ideal kanggé ulam cakalang inggih punika saking 26-32 derajat Celcius. Lajeng suhu ingkang cocog kanggé pemijahan punika 28-29 derajat Celcius kanthi salinitas 33 persèn .

Ulam cakalang padatanipun wonten ing sagara tropis lan subtropis ing Samodra Hindia, Samodra Pasifik, lan Samodra Atlantik. Cakalang boten kapanggih wonten ing lor Laut Tengah.  Gesang kanthi damel gerombolan kanthi gunggung ingkang ageng (dumugi 50 èwu buntut ulam). Panganan ulam cakalang punika wujud crustacea, cephalopoda, lan moluska. Cakalang kalebet mangsa kanggé ulam-ulam ageng sanèsipun ing zona pelagik punika, mliginipun iwak hiu .

Kaginaan 
Ulam cakalang punika ulam kanthi aji komersial inggil. Saged dipunsadé kanthi wujud ingkang taksih seger, lan saged ugi dipun-prosès dados ulam kalèng, ulam garing, lan ulam beluk. Wonten ing Basa Jepang, cakalang dipunwastani katsuo. Ulam cakalang dipun-prosès kanggé damel katsuobushi punika kalebet bahan utama dashi (kaldu iwak) kanggé masakan Jepang. Katsuobushi punika panganan ingkang dipunawètaken kanthi bahan bakuning ulam cakalang. Katsuobushi dipunserut kados serutan kayu lajeng dipunpendhet kaldunipun. Ulam cakalang ing Manado dipundamel awet kanthi cara pengasapan, ingkang dipunwastani cakalang fufu (cakalang beluk).

Ulam cakalang punika ulam ingkang sampun dipun-konsumsi tiyang Jepang awit jaman kuna. Ing situs penggalian kados ing Hachinohe (Prefektur Aomori) kapanggih tilas cakalang dipundhahar déning tiyang jaman Jomon.

Cathetan suku 

Iwak
Iwak laut